**Paskaidrojuma raksts**

**Rīgas domes #SEDES\_NORISES\_DATUMS\_V\_L# saistošajiem noteikumiem Nr. #LEMUMA\_NUMURS#**

**“Kārtība, kādā Rīgas valstspilsētas pašvaldība nodrošina izglītojamo ēdināšanas pakalpojuma līdzfinansējumu”**

|  |
| --- |
| 1. Īss saistošo noteikumu satura izklāstsSaistošie noteikumi (turpmāk – noteikumi) nosaka Rīgas valstspilsētas pašvaldības (turpmāk – pašvaldība) izglītības iestāžu (turpmāk – iestāde) izglītojamo ēdināšanas pakalpojuma līdzfinansējuma (turpmāk – pašvaldības līdzfinansējums) saņemšanas nosacījumus. |
| 2. Saistošo noteikumu nepieciešamības pamatojumsIzvērtējot pašvaldības budžeta iespējas un saistības sociālo tiesību jomā, pašvaldība, īstenojot brīvprātīgo funkciju, ar atsevišķu lēmumu (Rīgas domes 27.04.2022. lēmums Nr. 1462 “Par izglītojamo ēdināšanu”) ir noteikusi tās izglītojamo kategorijas ar sociālo statusu, kuru ēdināšanas izmaksas pilnā apmērā vai daļēji sedz pašvaldība.Rīgas domes 27.04.2022. lēmums Nr. 1462 “Par izglītojamo ēdināšanu” ir iekšējais normatīvais akts, kas, atšķirībā no ārējā normatīvā akta, ir saistošs tikai tām personām, kuras ir institucionāli padotas iekšējā normatīvā akta izdevējam un neuzliek saistošus pienākumus trešajām personām. Noteikumi nepieciešami, lai ar ārējo nomatīvo aktu noteiktu kārtību, kādā pašvaldība nodrošina līdzfinansējumu izglītojamā ēdināšanas pakalpojuma saņemšanai, tajā skaitā detalizēti noteiktu kārtību, kādā nepilngadīgā izglītojamā vecāks (persona, kura realizē izglītojamā aizgādību) vai pilngadīgais izglītojamais un ēdināšanas pakalpojuma sniedzējs slēdz līgumu, lai saņemtu pašvaldības līdzfinansējumu par ēdināšanas pakalpojumu.  |
| 3. Informācija par saistošo noteikumu ietekmi uz pašvaldības budžetu\* Neietekmē. |
| 4. Informācija par saistošo noteikumu ietekmi uz uzņēmējdarbības vidi pašvaldības teritorijāNoteikumi paredz kārtību, kādā komersants, kas sniedz ēdināšanas pakalpojumu iestādē, slēdz līgumu par izglītojamā ēdināšanas pakalpojumu, kura izdevumi daļēji tiek segti no vecāku finanšu līdzekļiem. |
| 5. Informācija par saistošo noteikumu ietekmi uz administratīvajām procedūrām Noteikumi nodrošina tiesisko pamatojumu un ietvaru pašvaldības līdzfinansējuma izglītojamā ēdināšanas pakalpojuma saņemšanai un līdzfinansējuma piešķiršanas kontrolei, nosakot administratīvās procedūras un iesaistīto pušu tiesības un pienākumus.  |
| 6. Informācija par konsultācijām ar privātpersonāmNotikušas konsultācijas ar ēdināšanas pakalpojumu sniedzējiem iestādēs. |

\* Neiekļauj saistošo noteikumu projekta par pašvaldības nodevām paskaidrojuma rakstā.

Rīgas domes priekšsēdētājs M. Staķis